## **CYFEST-14. Խմորում**

10-25 հոկտեմբերի 2022 թ

Երևան, Հայաստան

**CYLAND MediaArtLab**-ը ներկայացնում է CYFEST-14 մեդիա արվեստի միջազգային փառատոնը (Երևան, Հայաստան, 10—25.10.2022)

CYFEST-ը՝ Արևելյան Եվրոպայի խոշորագույն մեդիա արվեստի միջազգային փառատոներից մեկը, հիմնադրվել է մի խումբ անկախ արվեստագետների և համադրողների կողմից 2007 թվականին: Իր ստեղծման օրվանից

CYFEST-ի հիմնական մտահոգությունն է եղել ուսումնասիրել նոր և ավանդական վիզուալ լեզուների երկխոսությունը և ցուցադրել տեխնոլոգիական ձեռքբերումները՝ գեղարվեստական վերափոխման միջոցով: CYFEST-ը միավորում է արվեստի մասնագետներին, արվեստագետներին, համադրողներին, մանկավարժներին և մտածողներին, ծրագրավորողներին, ինժեներներին և մեդիա ակտիվիստներին ամբողջ աշխարհում և ընդլայնում է ժամանակակից արվեստը՝ միահյուսելով այն գիտության և տեխնիկայի տարբեր ոլորտների հետ:

CYFEST-ը աշխարհի սակավաթիվ շրջագայող մշակութային փառատոներից է. 2022 թվականին փառատոնային նախագծերը կցուցադրվեն Երևանում, Հայաստանում, Մեծ Բրիտանիայի Դարտինգթոնում, ԱՄՆ-ի Արիզոնայում և Նյու Յորքում: Փառատոնի գործընկերներն են ինչպես դասական, այնպես էլ փորձարարական ինստիտուտներ։ Ծրագիրը ներառում է ցուցահանդեսային նախագիծ, վիդեո արվեստի ցուցադրություն, պերֆորմանսների շարք և ուսումնական հանդիպումներ։

2022 թվականի փառատոնի թեման է՝ **Խմորում։**

«Ավանդական իմաստով, խմորումը սննդի արդյունաբերության տեխնոլոգիական գործընթաց է։ Սակայն, գործնականում այն ամենը, ինչ տեղի է ունենում ժամանակի ընթացքում շնչավոր, անշունչ և նույնիսկ խիստ նյութական առարկաների հետ, կարող է վերաբերվել այս սահմանմանը: Գինին երկար գործընթացի արդյունքում ենթարկվում է վիճակի փոփոխությունների ՝ հասած խաղողից վերածվելով տարբեր աստիճանի քաղցրության և թունդության ըմպելիքների: Մարդկային հարաբերությունները տարիների ընթացքում նույնպես «խմորվում» են՝ ձեռք բերելով ինտենսիվության տարբեր աստիճաններ, երիտասարդ ու անմշակ վիճակներից վերածվելով մեղմ ու հասուն հարաբերությունների», — Աննա Ֆրանց, CYLAND MediaArtLab-ի հիմնադիր, արվեստագետ, համադրող

CYFEST-14-ում ներկայացված աշխատանքների հեղինակներն ուսումնասիրում են խմորման բազմազանությունը թև՛ որպես կենսաբանական գործընթաց, և թև՛ ավելի լայն փոխաբերական իմաստով: Նախագծի աշխատանքները ցույց են տալիս խմորման մշակութային, գիտական, էթիկական և գեղագիտական հասկացությունների լայն շրջանակը՝ որպես կենդանիների և մեռյալների, գույնի ու հոտի, հնչյունների ու տպավորությունների փոփոխության գործընթաց:

Միևնույն վայրում CYFEST-14-ը հավաքում է ավելի քան 30 մասնակից 7 երկրից: Նրանց թվում են **Աննե Մարի Մեյսը**՝ նկարիչ, կենսատեխնոլոգ, բակտերիաների, ջրիմուռների և բույսերի վրա հիմնված մի շարք տեխնոօրգանական օբյեկտների հեղինակ, **Մարին Կազիմիրը**՝ մուլտիդիսցիպլինար արվեստագետ և լուսանկարչական տեսողության հետազոտող, **Մարիաթերեզա Սարտորին**՝ արվեստագետ, ով իր ստեղծագործություններում համատեղում է նյարդակենսաբանությունը, երաժշտությունն ու ձայնը, **Ուր շներն են վազում** խումբը՝ գիտական արվեստի ռահվիրաններ, **Ուիլյամ Լաթամը**՝ արվեստագետ, Գոլդսմիթ քոլեջի համակարգչային արվեստի և խաղերի զարգացման պրոֆեսոր, և **Լուկա Ֆորկուչին**՝ արվեստագետ, ձայնի, գիտակցության, ընկալման, հիշողության և մարմնի փոխհարաբերությունների հետազոտող և կոմպոզիտոր:

Փառատոնի անցկացման կենտրոնական վայրը Երևանում կլինի **Հայարտ** մշակութային կենտրոնը՝ բազմաֆունկցիոնալ տարածք, որը ներկայացնում է ժամանակակից մշակույթի ողջ սպեկտրը՝ վիզուալ, պերֆորմատիվ, թվային արվեստից և լուսանկարչությունից մինչև ճարտարապետություն, էքսպերիմենտալ կինո, էլեկտրոնային և դասական երաժշտություն:

**«Թվային խմորում»** տեսածրագրի գործընկերը կլինի **ACCEA/NPAK**-ը՝ Կովկասի ժամանակակից փորձարարական արվեստի հնագույն կենտրոններից մեկը։

**Համադրողներ**՝ Աննա, Ֆրանց, Ելենա Գուբանովա, Վիկտորյա Իլյուշկինա, Սերգեյ Կոմարով։

**CYFEST-ը կազմակերպվում է CYLAND MediaArtLab-ի և One Market Data Yerevan-ի կողմից:**